
Определение №60114/21.12.2021 по ч. нак. д. №1066/2021 на ВКС, НК, II н.о.
 


	
	О П Р Е Д Е Л Е Н И Е	
		
	№ 60114	
		
	гр. София, 21.12.2021г.	
		
	Върховният касационен съд на Република България, второ наказателно отделение, в закрито съдебно заседание на двадесети декември две хиляди двадесет и първа година, в състав:	
		
	 ПРЕДСЕДАТЕЛ: Жанина Начева	
		
	 ЧЛЕНОВЕ: Бисер Троянов	
		
	 Петя Шишкова	
		
	при становището на прокурора от ВКП Кирил Иванов, като разгледа докладваното от съдия Шишкова касационно частно дело № 1066 по описа за 2021г., за да се произнесе, взе предвид следното: 	
		
	Производството е по реда на чл.43 т.3 от НПК. 	
		
	Образувано е по повод разпореждане № 473 от 01.12.2021г. на съдия от Районен съд-Петрич, с което съдебното производство по АНХД № 903/2021г. по описа на същия съд е прекратено и делото е изпратено на ВКС за определяне на друг, еднакъв по степен съд, който да го разгледа. 	
		
	Становището на прокурора е, че са налице предпоставките за разглеждане на делото от друг, еднакъв по степен съд. 	
		
	Върховният касационен съд, второ наказателно отделение, намери искането за основателно, поради следното:	
		
	 Производството е образувано по жалба от Л. А. Л. срещу наказателно постановление, издадено от началника на РУ към ОДМВР-Благоевград, за нарушение на чл.145, ал.2 от ЗДвП. Според съдържанието на наказателното постановление нарушението е осъществено чрез бездействие, а задължението за регистрация на ППС е следвало да се изпълни в гр. Петрич, т. е. делото е подсъдно на Районен съд в гр. Петрич. Там работят петима съдии и всички те са се отвели от разглеждане на жалбата на основание чл.29, ал.2 от НПК, тъй като Л. е дългогодишен служител на районната прокуратура в града /понастоящем териториално отделение към Благоевградската районна прокуратура/ и са установили служебни отношения с него. При това положение в местно компетентния районен съд не е възможно да бъде формиран съдебен състав, поради което следва да бъде приложена разпоредбата на чл.43, т.3 от НПК. 	
		
	ВКС констатира, че от съдилищата извън Благоевградския съдебн район териториално близък до гр. Петрич е Кюстендилският районен съд, поради което, делото следва да бъде възложено на него. 	
		
	По изложените съображения и на основание чл.43, т.3 от НПК, ВКС, второ наказателно отделение	
		
	О П Р Е Д Е Л И :	
		
	 ИЗПРАЩА прекратеното АНХД № 903/2021г. по описа на Районен съд – гр. Петрич, за разглеждане от Районен съд – гр. Кюстендил.	
		
	 Препис от определението да се изпрати на Районен съд – гр. Петрич, за сведение.	
		
	 ПРЕДСЕДАТЕЛ:	
		
	 ЧЛЕНОВЕ:	
		
	 1.	
		
	 2.	

